**HOTĂRÂREA nr. 94/04.04.2021**

**privind constatarea încadrării în limitele incidenței cumulate la 14 zile în unele unităţi administrativ-teritoriale din judeţul Dâmboviţa**

**Comitetul Județean pentru Situaţii de Urgenţă Dâmbovița**

Având în vedere:

- prevederile H.G. nr. 293/10.03.2021 privind prelungirea stării de alertă pe teritoriul României începând cu data de 14 martie 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19, modificată și completată prin H.G. nr. 348/25.03.2021;

- adresa Direcţiei de Sănătate Publică Dâmboviţa, înregistrată la Instituţia Prefectului-judeţul Dâmboviţa sub nr. 3543/02.04.2021, prin care sunt comunicate ratele de incidenţă cumulată la 14 zile;

În considerarea aprobării tacite a proiectului de hotărâre nr. 94, comunicat spre analiză şi dezbatere Comitetului Judeţean pentru Situaţii de Urgenţă la data de 04 aprilie 2021,

În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004, **adoptă prezenta**

**HOTĂRÂRE:**

**Art.1. (1)** Se constată scăderea incidenței cumulate la 14 zile, **sub 3,5/1000** **locuitori**, în comuna **Doicești (2,97 /1000 locuitori);**

**(2)** Unitatea administrativ-teritorială prevăzută la art. 1 alin. (1) va aplica măsurile specifice intervalului de referinţă **(peste 3/1000 locuitori)** al incidenţei cumulate la 14 zile prevăzute de H.G. nr. 293/10.03.2021, modificată și completată prin H.G. nr. 348/25.03.2021, potrivit art. 2 din Hotărârea CJSU Dâmbovița nr. 85/27.03.2021;

**(3)** În unitatea administrativ- teritorială prevăzută la art. 1 alin. (1)măsurile specifice intervalului menționat se aplică până la expirarea termenului de 14 zile, prevăzut de art. 7 din Hotărârea CJSU Dâmbovița nr. 85/27.03.2021, respectiv până la data de **10.04.2021**;

**Art.2. (1)** Se constată menținerea depășirii incidenței cumulate la 14 zile, **peste 3/1000 locuitori**, în comuna **Șotânga (3,54/1000 locuitori);**

**(2)** Unitatea administrativ-teritorială prevăzută la art. 2 alin. (1) va aplica măsurile specifice intervalului de referinţă **(peste 3/1000 locuitori)** al incidenţei cumulate la 14 zile prevăzute de H.G. nr. 293/10.03.2021, modificată și completată prin H.G. nr. 348/25.03.2021;

**(3)** În unitatea administrativ- teritorială prevăzută la art. 2 alin. (1)măsurile specifice intervalului menționat se aplică pentru o perioadă de 14 zile, **începând cu data de 05.04.2021**;

**Art.3. (1)** Se constată depășirea incidenței cumulate la 14 zile, **peste 1,5/1000 locuitori**, în următoarele unități administrativ-teritoriale: **Vulcana Băi (2,63/1000 locuitori), Gura Foii (2,26/1000 locuitori), Văleni Dâmbovița (2,07/1000 locuitori), Costeștii din Vale (2,04/1000 locuitori), Petrești (1,88/1000 locuitori), Bilciurești (1,56/1000 locuitori);**

**(2)** Se constată menținerea depășirii incidenței cumulate la 14 zile, **peste 1,5/1000** locuitori,în următoarele unități administrativ-teritoriale: **Dărmănești (2,14/1000 locuitori), Slobozia Moară (2,01/1000 locuitori), Dragomirești (1,99/1000 locuitori), Bucșani (1,94/1000 locuitori), Hulubești (1,91/1000 locuitori), Uliești (1,75/1000 locuitori);**

**(3)** Unitățile administrativ-teritoriale prevăzută la art. 3 alin. (1) și (2) vor aplica măsurile specifice intervalului de referinţă **(peste 1,5/1000 locuitori)** al incidenţei cumulate la 14 zile prevăzute de H.G. nr. 293/10.03.2021, modificată și completată prin H.G. nr. 348/25.03.2021;

**(4)** În unitățile administrativ-teritoriale prevăzute la art. 3 alin. (1) și (2) măsurilespecifice intervalului menționat se aplică pentru o perioadă de 14 zile, **începând cu data de 05.04.2021**;

**Art.4.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre **se publică pe site-ul Instituţiei Prefectului – judeţul Dâmboviţa** (**Secţiunea: Activităţi\_Situaţii de Urgenţă)** şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Direcţiei de Sănătate Publică Dâmboviţa, Inspectoratului de Poliţie Judeţean Dâmboviţa, Agenției Județene pentru Ocuparea Forței de Muncă Dâmbovița, precum şi primarilor, în calitate de preşedinți ai Comitetelor Locale pentru Situaţii de Urgenţă din următoarele unitați administrativ-teritoriale: **Șotânga, Doicești, Vulcana Băi, Gura Foii, Dărmănești, Văleni Dâmbovița, Costeștii din Vale, Slobozia Moară, Dragomirești, Bucșani, Hulubești, Petrești, Uliești, Bilciurești.**

**PREŞEDINTELE C.J.S.U. DÂMBOVIŢA**

**PREFECT,**

**dr. ing. AURELIAN POPA**